สวัสดีค่ะ คุณ รบกวนสอบถามอาการที่กำลังเป็นอยู่ค่ะ มีอาการใจสั่น หวิว เต้นแรง จะมีอาการอยู่ประมาณ 3-5 นาที ใจจะสั่นเต้นแรงมากค่ะ ไปตรวจคลื่นหัวใจก็ปกติดีแต่มีอาการบ่อยเกือบทุกวัน เสี่ยงต่อโรคกล้ามเนื้อหัวใจอ่อนแรงไหมคะหรือต้องตรวจอะไรเพิ่มเติมอีก ตอนนี้เริ่มเครียดแล้วค่ะอยากทราบสาเหตุอาการที่เป็น ขอบคุณค่ะ
สวัสดีค่ะ คนไข้ที่มีกล้ามเนื้อหัวใจอ่อนแรง จะมีอาการเหนื่อยง่ายผิดปกติค่ะ เช่น เดินหรือวิ่งได้ลดลงเพราะเหนื่อย เป็นต้นส่วนอาการใจสั่นหรือใจเต้นเร็ว สามารถเกิดได้จากหลายสาเหตุ ได้แก่ การมีไข้ การขาดน้ำ ภาวะซีด ภาวะทางอารมณ์ที่ไม่ปกติ การดื่มชากาแฟแอลกอฮอล์หรือเครื่องดื่มที่มีคาเฟอีน โรคหัวใจบางชนิด. โรคไทรอยด์เป็นพิษ เป็นต้นดังนั้นแนะนำให้พักผ่อนมากขึ้น ดื่มน้ำเปล่าให้เพียงพอ หลีกเลี่ยงการดื่มชากาแฟแอลกอฮอล์และเครื่องดื่มที่มีคาเฟอีนหากปรับเปลี่ยนพฤติกรรมแล้วไม่ดีขึ้น แนะนำ ให้กลับไปพบแพทย์ผู้ดูแลเพื่อตรวจรักษาอีกครั้งนะคะ